**חיל האוויר  
ביה"ס לפיקוד ומנהיגות  
תכנית תלפיות**‏09 מאי 2018  
‏כ"ד אייר תשע"ח

סמל גיא לבנון קצמ"ק

סרן רגב בן סימון מפקד המחזור

**הנדון: סיכום פגישת אישור תוכניות לקראת הצגת סמו"פ**

1. **נושא הפגישה:** הצגה ואישור תוכניות של הרצאת סמינר מחקר ופיתוח בנושא אימות משתמש על פי פרופיל הקלדה.
2. **הנוכחים בפגישה:** רגב בן-סימון, גיא לבנון, זיו בקר, תור הדס.
3. **מטרת הפגישה:** מטרת הפגישה היא לבדוק את מצב הסמו"פ ולתת דגשים והכוונה מרכזית לקראת ההצגה מול המחזור. בנוסף, להוות מעין סימולציה מול גורם ביקורתי.
4. **מהלך הפגישה:**

התחלנו את הפגישה בהסברת המוטיביציה לנושא הסמופ. נתנו טיעונים ללמה בחרנו בשיטתנו ולא בשיטות אחרות לפתרון הבעיה. לאחר זמן קצר, הפגישה הפכה בעיקרה לשאלות ותשובות. נשאלנו בתחומים: באיזה צורה אנחנו אוספים מידע ואיך הוא נשמר? איך בנויה רשת הנוירונים? מה היא מקבלת ומה היא מחזירה? כיצד אנחנו מפרשים את הקלט? למה המערכת בודקת את עצמה עם אותו מידע עליו היא התאמנה? סיבות לבחירת ושימוש בפונקציית אקטיבציה? למה מימשנו בעצמנו רשת נוירונים? מה הבעיות שעלו במהלך הדרך, כיצד פתרנו אותן ומה למדנו מהן? ומה משמעות הגרפים שאנו מוציאים?

במהלך הפגישה עלתה הנקודה שקשה לנו להסביר את התהליך בצורה שאינה מבלבלת ושהמסמך ששלחנו ערב לפני[[1]](#footnote-1) לא הציג נכון את התהליך והתוצאות. בנוסף עלה כי עלינו לענות "מראש" על השאלות שאנו צופים שיעלו במהלך ההצגה, בסגנון "למה ואיך". יתר על כן הבנו במהלך הפגישה כי עיקר העבודה שלנו נעשה בתהליך בניית רשת הנוירונים והסקת מסקנות ממנו ולאו דווקא בהשגת התוצר הכי טוב עבור פתרון הבעיה, ועל כן בהצגה עלינו להתמקד בנושא זה.

בסוף הפגישה דנו בהמשך העבודה עד להצגה וכיצד להתכונן בצורה המיטבית אליה.

1. **מסקנות עיקריות:**
   1. יש להתנסח בצורה יותר מדויקת במסמכי סיכום עבודה או תהליך, ולנסות לחשוב איפה הקורא עלול לפרש את הטקסט בצורה שונה מכוונותינו.
   2. יש להגדיר בצורה יותר טובה:
      1. את הנושאים, התהליך והטעויות שלנו.
      2. את מטרת המערכת ואיך יודעים שהיא עובדת.
   3. יש להסביר יותר טוב את תהליך קליטת המידע, איך הוא מועבר למערכת, ובאיזה צורה היא פולטת את התוצאה.
   4. ההצגה צריכה להתמקד על תהליך הלמידה שלנו והמסקנות, ולא על התוצר.
   5. יש להתכונן יותר טוב לשאלות שישאלו ולדעת איך לענות עליהם בצורה שאינה מבלבלת.
2. **משימות להמשך:**
   1. הכנת ההצגה עצמה ובדיקה כי התוכן המועבר בה ברור לקהל והמידע שמועבר אינו מטעה.
   2. ביצוע סימולציות אל מול קהל שאינו בקיא בנושא ושינוי ההצגה כך שתבהיר נושאים בעייתיים שפחות הובנו בסימולציות.
   3. שיפור ותיקוף התוצאות והצגתן בצורה שקופה וברורה.
   4. לנסות גישות אחרות לפתירת בעיית זיהוי משתמשים והשוואתן לשיטה שנבחרה.[[2]](#footnote-2)
3. בברכה,

**זיו בקר, תור הדס,**רב טוראים  
**חניכי מחזור ל"ט**

1. [קישור למסמך שנשלח](https://docs.google.com/document/d/1OWxiC2qHAn7890czYJJPyVq2NtSAq2aFi6rO7vYtw8g/edit?usp=sharing) [↑](#footnote-ref-1)
2. בעדיפות נמוכה. [↑](#footnote-ref-2)